b'\n_START_ARTICLE_\nAnton Ukmar (1805-1897)\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je obiskoval v Gorici. Posve\xc4\x8den je bil leta 1933. Najprej je slu\xc5\xbeboval kot kooperator v Kanalu ob So\xc4\x8di (1833-1837), potem pa je bil v letih 1837\xe2\x88\x921894 vikar romarske cerkve Marijino Celje na Ligu. V \xc4\x8dasu svojega dolgoletnega slu\xc5\xbebovanja na Ligu je skrbel za romarsko cerkev (popravilo inventarja, namestitev novih zvonov, umetnostna oprema cerkve), pri ljudeh pa je bil zaradi svojega \xc5\xa1aljivega zna\xc4\x8daja zelo priljubljen. Na Ligu je do\xc5\xbeivel veliko nemirnih dni, zlasti v \xc4\x8dasu vojn, katere je avstrijska monarhija v letih 1859 in 1866 vodila na italijanskem ozemlju. 9. septembra 1883 je na Ligu slovesno obhajal petdesetletnico ma\xc5\xa1ni\xc5\xa1kega posve\xc4\x8denja, od 1884 pa je v kanalu \xc5\xbeivel kot upokojenec.'